मेरा विवाह 2 दिसम्बर 1987 को होना तय हुआ था |विवाह का कार्ड सत्गुरु बाबा हरदेव सिंह जी महाराज को देने के लिए मेरी बड़ी बहन और पिताजी निरंकारी कोठी में आये |तब मैं कोठी के प्रांगण में स्थित कमरा न .२ में रहता था |क्यूंकि प्रकाशन विभाग में मुझे नियमित सेवा मिली हुई थी और जनवरी 1987 अंक से मेरा नाम भी सन्त निरंकारी,हिंदी में छपने लगा था तो महान साहित्यकारों की भी कृपा प्राप्त होने लगी थी |आदरणीय निर्मल जोशी जी और जे,आर,डी सत्यार्थी जी के साथ हम गुरबचन निवास के सामने बाबा जी के समक्ष हाज़िर हुए |मैंने अपने मन का भाव बाबा जी के सामने रखा |महाराज ने विदेश यात्रा पर जाना था तो मेरे मन का भाव उस समय पूरा हो पाना संभव नहीं था |माता जी ने हमें ठहरने को कहा |उस दिन माता जी ने मेरे और मेरी भावी पत्नी के लिए बहुत सारे उपहार दिए |इस प्रकार व्यक्तिगत रूप से मुझे अनुग्रहित किया |इस प्रकार सेवादारों के प्रति उनके दिल में ममतापूर्ण दया थी |